**Pre lepší prehľad vyššie uvedených informácií si dovoľujeme predložiť nasledovnú tabuľku, v ktorej sú uvedené následky neuzatvorenia KZVS, resp. dodatku z pohľadu všetkých benefitov dohodnutých v KZVS:**

|  |  |  |  |  |
| --- | --- | --- | --- | --- |
| **Benefity** | **ŠTÁTNA** | **SLUŽBA** | **VEREJNÁ**  | **SLUŽBA** |
| **dohodnuté v KZVS** | **podniková KZ** **(PKZ)** | **služobná zmluva** **(SZ)** | **podniková KZ****(PKZ)** | **pracovná zmluva** **(PZ)** |
| **Kratší služobný/ pracovný čas** **37 a ½ hodiny** | Priaznivejšiu úpravu služobného času nemožno v PKZ dojednať. Ak sa tu takáto úprava nachádza je potrebné ju vnímať ako úpravu prebratú z KZVS t. j. plní len informačnú funkciu.Zánikom KZVS zaniká aj nárok na kratší služobný čas. | Priaznivejšiu úpravu služobného času nemožno v služobnej zmluve dojednať. Údaj o určenom služobnom čase v služobnej zmluve plní len informačnú funkciu. Zánikom KZVS zaniká aj nárok na kratší služobný čas. | Priaznivejšia úprava pracovného času v PKZ zostáva v platnosti bez ohľadu na zánik KZVS. | Priaznivejšia úprava pracovného času upravená len v PZ (*v prípade absencie PKZ aj KZVS*) zostáva v platnosti, t. j. zachovaná. |
| **Dovolenka nad rámec zákona****(1 týždeň naviac)** | Priaznivejšiu úpravu dovolenky nemožno v PKZ dojednať. Ak sa tu takáto úprava nachádza je potrebné ju vnímať ako úpravu prebratú z KZVS t. j. plní len informačnú funkciu. Nárok na predĺženú výmeru dovolenky, ktorý vznikol štátnym zamestnancom počas účinnosti KZVS zostáva zachovaný aj po uplynutí jej účinnosti. Štátnym zamestnancom, ktorých štátnozamestnanecký pomer vznikol po uplynutí účinnosti KZVS nárok na predĺženú výmeru dovolenky nevzniká. | Priaznivejšiu úpravu dovolenky nemožno v služobnej zmluve dojednať. Údaj o výmere dovolenky plní len informačnú funkciu. . Nárok na predĺženú výmeru dovolenky, ktorý vznikol štátnym zamestnancom počas účinnosti KZVS zostáva zachovaný aj po uplynutí jej účinnosti. Štátnym zamestnancom, ktorých štátnozamestnanecký pomer vznikol po uplynutí účinnosti KZVS nárok na predĺženú výmeru dovolenky nevzniká. | Priaznivejšia úprava dovolenky v PKZ je možná a zostávala by v platnosti bez ohľadu na zánik účinnosti KZVS. Nárok na predĺženú výmeru dovolenky, ktorý vznikol zamestnancom pri výkone práce vo verejnom záujme počas účinnosti KZVS však zostáva zachovaný aj po uplynutí jej účinnosti. Zamestnancom, ktorých pracovný pomer vznikol po uplynutí účinnosti KZVS nárok na predĺženú výmeru dovolenky nevzniká.  | Priaznivejšia úprava dovolenky upravená len v PZ (*v prípade absencie PKZ a KZVS*) je možná a zostávala by v platnosti, t. j. zachovaná i po zániku účinnosti KZVS. Nárok na predĺženú výmeru dovolenky, ktorý vznikol zamestnancom pri výkone práce vo verejnom záujme počas účinnosti KZVS však zostáva zachovaný aj po uplynutí jej účinnosti. Zamestnancom, ktorých pracovný pomer vznikol po uplynutí účinnosti KZVS nárok na predĺženú výmeru dovolenky nevzniká.  |
| **Odstupné****(1 funkčný plat naviac)** | Nárok z PKZ dohodnutý nad rámec KZVS (najviac o dva FP) zostáva zachovaný. Nárok z KZVS zaniká. | Nárok nemožno dojednať. | Nárok z PKZ dohodnutý nad zákonný rozsah (najviac o dva FP) zostáva zachovaný. Nárok z KZVS zaniká. | Priaznivejšia úprava odstupného upravená len v PZ (*v prípade absencie PKZ a KZVS*) zostáva v platnosti, t. j. zachovaná.  |
| **Odchodné****(1 funkčný plat naviac)** | Nárok z PKZ dohodnutý nad rámec KZVS (najviac o dva FP) zostáva zachovaný. Nárok z KZVS zaniká. | Nárok nemožno dojednať. | Nárok z PKZ dohodnutý nad zákonný rozsah (najviac o dva FP) zostáva zachovaný. Nárok z KZVS zaniká. | Priaznivejšia úprava odchodného upravená len v PZ (*v prípade absencie PKZ a KZVS*) zostáva v platnosti, t. j. zachovaná. |
| **DDS** | Výška príspevkov do DDS zostáva zachovaná v rozsahu úpravy v PKZ. | Neupravuje sa. | Výška príspevkov do DDS zostáva zachovaná v rozsahu úpravy PKZ.  | Priaznivejšia úprava výšky príspevku do DDS upravená len v PZ (*v prípade absencie PKZ a KZVS*) zostáva v platnosti t. j. zachovaná. |
| **SOCIÁLNY FOND** | Výška prídelu do sociálneho fondu zostáva zachovaná v rozsahu úpravy v PKZ. | Neupravuje sa. | Výška prídelu do sociálneho fondu zostáva zachovaná v rozsahu úpravy v PKZ. | Neupravuje sa. |
| **Náhrada príjmu pri dočasnej PN až do 80% denného vymeriavacieho základu** | Nejedná sa o benefit z KZVS, nakoľko úprava v KZVS len kopíruje zákonnú úpravu (§ 8 zákona č. 462/2003 Z. z.), môže byť preto upravený v PKZ (§ 8 zákona č. 462/2003 Z.z.) |